Ribe Stifts Adresseaviser, 1848-08-22
Ved det i Raadstusalen d. 17. ds. afholdte Møde havde der indfundet sig en meget talrig Forsamling af Beboerne fra Landdistrikket, men paafaldende Faa at Byens Jndvaanere, navnlig af Borgerstanden. Paa førstnævte Steder synes nemlig Jndbydelses Skrivelser, at have været temmelig almindelig omsendte, hvorimod Byens Borgere hverken ved Bekjendtgjørelse i Avisen eller paa andre Maader, som kom til almindelig Kundskab vare underrettede om det berammede Møde, og følgeligen vare fuldkommen uvidende derom, hvilket navnlig var Tilfældet med Flerheden af Undertegnede. Vil man derfor, hvilket en Deel af Landboerne skal have gjort, af det ringe Antal af tilstædeværende Borgere ved denne Leilighed drage den Slutning, at en almindelig Mangel paa Jnteresse for denne vigtige Sag, følgelig Kulde og Ligegyldighed for Fædrelandets Anliggender maatte være herskende her i Byen; da maa vi høiligen protestere imod en saadan Slutning, som, i det Mindste i dette Tilfælde, aldeles uretfærdig. Ligeledes protestere vi af samme Grunde imod, at de Resultater, man i det nævnte Møde af 17, maa være kommet til, navnligen, angaaende de opstillede Valgkandidater og disses større eller mindre Berettigelse, maa ansees for Yttringer af den her i Byen almindeligen herskende Stemning, og endeligen ønske vi, at denne maa gives Leilighed til at yttre sig i et andet Møde, som vi vente snart vil vorde foranstaltet efter foregaaende Bekjendtgjørelse i Byens Avis. Ribe, den 22de August 1848. Adler. Bayer. Bendsen, Betzer. Jacobi. Kinck. Middelboe. Riis. C. Thorup Warming. Øgmundsen. Ørbech. Ørum. Kjære Medborgere af Bondestanden! Altsaa have vi nu oplevet den Tid, da vor Rost igjen kan blive hørt paa Rigsforsamlingen; hvis nu skeer enten snart eller seent, at vor Stand skulde komme til at indsee, at der for denne ikke blev virket ønskeligt, hvis er da Skylden, maa man spørge? Vor egen, vil være det sandfærdige Svar, og det fordi vi ikke selv have villet, fordi vi ikke have sørget for os selv. Os er det givet, lige med alle Andre at udvælge Mænd til Rigstandsforsamlingen, det vide vi, og nu skylde vi os selv og vore Efterkommere særdeles at lægge os det paa Hjerte, hvad vi skulle gjøre og ikke lade Dørskhed eller Ligegyldighed hilde os. Vor Villie, vort Ønske og vort Vink er ikke at tilsigte at gjøre os saa myndige at tage Overvægten fra de andre Stænder; hermed vil hverken Staten eller nogen af os være tjent, men i Særdeleshed at paaagte, at der vælges Mænd af hver Stand og Stilling; alene derved kan efter vore indskrænkede Begreber Rigsforsamlingen blive hvad den kan og skal være, lige gavnlig, lige billig og lige retfærdig for Alle. Den almindelige fornuftige Jndvending: at hver den, som indseer hvilket Værd og hvilken Betydning det har at være Rigsforstander, og at hver den af os, som fremstiller sig som Valgkandidat vil prostituere sig, gjøre sig latterlig, ere vistnok hvad der især holder os tilbage; – men ere vi ikke Veien viste? Naar vi nu ikke ville tilsidesætte denne Beskedenhedsfølelse, som den Retsindige vel er besjælet af, og ikke melder os, da vil vor Stand jo slet ikke blive repræsenteret i Forsamlingen, og uagtet man vel maa agte og ære de Mænd, som udkaares, henhørende til de andre Stænder, saa kan dog Udfaldet lidt efter lidt blive at vor Stand synker igjen, den er stegen fra Armodens, Trældommens og Vankundighedens Stilling til at Selvstændighed i alle Retninger ligesaavel kan være os tildeel, som Adelsmanden, Præsten, Herremanden og Borgeren, naar vi kun selv ville. Lader os sikkre os for Tilbagefald, lader os, kjære Brødre, ikke hæve os høiere end vi bør, lader os ikke heller tilsidesætte os selv, begge Deele ere Daarskaber og Svigtelse af vore Pligter, lader os saavidt det staaer i vor Skrøbeligheds Magt træffe den gyldne Middelvei, den antage vi heldigst træffes ved at der af hver Stand sendes Mænd, ligesaavel af Bondestanden som af de andre Stænder; Mænd af Bønder med god sund Forstand og med en reen oprigtig og sand Villie til det Rette, vil nok være og blive deres Plads værdig. Saadanne Mænd kunne vi vel nok træffe, ellers saae det daarligt ud med os. Derfor er vor Mening denne, at vi alle Vælgere skulle erklære os som Valgkandidater og saaledes iagttage det Fornødne, ikke paa nogen Maade udeblive fra Valghandlingerne og tage nøie Hensyn til at der vælges: 1 verdslig, 4 geistlig Embedsmand, 1 Kjøbstadborger og 2 Bønder for Ribe Amt, og i samme Forhold andre Steder. Naar vi saaledes tee os ville de andre Stænders Vælgere vel ogsaa saaledes rette deres Stemmegivning og en ligelig Repræsentation ventes at træffes. Vel er det en Trøst, at vor gode Konge har forbeholdt sig at udnævne nogle Mænd, som sandsynlig vil blive af de Stænder, som mindst ere valgte, men det staaer vistnok ikke i hans Magt, saa godt imellem Bønder, som imellem de andre Samfundets Klasser, at indkalde qvalificerede Mænd, og at altsaa Omsorgen for sig selv især paaligger og Vi føle som Pligt at burde udtale disse Ord, som vi anbefale til Eders gode Overveielse, Fra nogle Beboere i Gjording Malt Herreder.